recursal/SuperWikiNEXT-32B huggingface dataset:
مسلمان ہر سال 10 ذوالحجہ کو حضرت ابراہیم کی سنت ادا کرتے ہوئے حلال جانور قربان کرتے ہیں اسی کو قربانی کہتے ہیں۔

تاریخ
-----

ملیشیا میں گاؤں کے لوگ قربانیاں ادا کر رہے ہیں
حضرت اسماعیل علیہ السلام حضرت ابراہیم علیہ السلام کے بڑے صاحبزادے تھے۔ حضرت ہاجرہ کے بطن سے پیدا ہوئے۔ بچے ہی تھے کہ حضرت ابراہیم علیہ السلام ان کو ان کی والدہ حضرت ہاجرہ کو ﷲ کے حکم سے اس بنجر اور ویران علاقے میں چھوڑ دیا جو اب مکہ معظمہ کے نام سے مشہور ہے۔ اور عالم اسلام کا قبلہ ہے۔ ایک دن حضرت ابراہیم علیہ السلام نے حضرت اسماعیل علیہ السلام سے فرمایا کہ میں نے خواب میں دیکھا ہے کہ تمیں ذبح کر رہا ہوں۔ اب تم بتاؤ کہ تمھاری کیا رائے ہے؟ حضرت اسماعیل علیہ السلام نے فرمایا کہ آپ مجھے ثابت قدیم پائیں گے۔ جب حضرت ابراہیم نے حضرت اسماعیل علیہ السلام کو منھ کے بل ذبح کرنے لیے لٹایا تو خدا کی طرف سے آواز آئی۔ اے ابراہیم ! تو نے اپنے خواب کو سچ کر دکھایا۔ ہم احسان کرنے والوں کو اسی طرح جزا دیتے ہیں اور ہم نے اس کے لیے ذبح عظیم کا فدیہ دیا۔ مفسرین کا بیان ہے کہ خدا کی طرف سے ایک مینڈھا آگیا جسے حضرت ابراہیم علیہ السلام نے ذبح کیا۔ حضرت اسماعیل علیہ السلام کی اسی قربانی کی یاد میں ہر سال مسلمان عید الاضحیٰ مناتے ہیں۔ یقینا **قربانی** نام ہے اپنی جان و مال کو راہ خدا میں اس طرح قران کر دینے کا جس طرح حضرات ابراہیم نے اپنی لاڈلی اولاد کو قربان کر دیا۔ یہ جذبہ ہر انسان کے دل میں بوقت **قربانی** موجود ہونا چاہٸے کہ وہ اپنی اولاد کو ذبح کر رہا ہے۔ حضرت اسماعیل علیہ السلام جوان ہوئے تو حضرت ابراہیم علیہ السلام نے ان کی مدد سے مکے میں خانہ کعبہ کی بنیاد رکھی اور اس طرح دنیا میں اللہ کا پہلا گھر تیار ہوا۔

ذبیحہ
-----

گھریلو چوپایہ جانور (جیسے گائے، بھینس، بکری، بھیڑ اور اونٹ) جو سنت ابراہیمی ادا کرنے کی نیت سے بقرعید کے دنوں میں ذبح یعنی قربان کیا جائے اسے قربانی کا "ذبیحہ" کہا جاتا ہے۔

جماعت اہل حدیث (غیر مقلدین) کے مطابق "مرغ" کی قربانی بھی جائز ہے  لہٰذا ان کے ہاں مرغ کو بھی قربانی کا ذبیحہ قرار دیا جا سکتا ہے۔

حوالہ جات
---------

1. ↑  "قربانی کے احکام و مسائل"۔ Aj Ki Duniya Urdu
2. ↑  [Ajkiduniya99.in "Aj Ki Duniya Urdu"] تحقق من قيمة `|url=` (معاونت)
3. ↑   فتاویٰ ستاریہ، ج 2، ص 72، مکتبہ سعودیہ: کراچی.

مزید دیکھیے
-----------

* ابراہیم علیہ السلام
* اسماعیل علیہ السلام
* عید الاضحیٰ
**حضرت ثعلبہ بن سعیتہ ؓ** اہل کتاب صحابی رسول تھے۔

نام ونسب
--------

ثعلبہ نام، باپ کا نام سعیہ، قبیلہ ہدل (اس کی تحقیق حضرت اسید رضی اللہ عنہ کے حالات میں گذرچکی ہے) جوبنوقریظہ کی ایک شاخ تھی اس سے نسبی تعلق تھا، حضرت اسد بن کعب رضی اللہ عنہ ان کے حقیقی بھائی تھے۔

اسلام
-----

جب بنوقریظہ کے قتل کا فیصلہ ہوا توحضرت ثعلبہ رضی اللہ عنہ قبیلہ کے دوتین نوجوانوں کے ساتھ اہلِ قبیلہ کے پاس گئے اور ان کوابن الہیبان (پورا قصہ حضرت اسید رضی اللہ کے حالات میں لکھا جاچکا ہے) کی وصیت اور اس کا وعدہ یاد دلاکر سمجھانے کی کوشش کی اور اسلام قبول کرنے کی ترغیب دی؛ لیکن جب یہ کوشش بے سود رہی تواپنے بھائی حضرت اسید اور قبیلہ کے ایک اور نوجوان اسد بن عبید کے ساتھ آنحضرت صلی اللہ علیہ وسلم کی خدمت میں حاضر ہوکر خود اسلام قبول کیا  بعض لوگوں کا خیال ہے کہ حضرت عبد اللہ بن سلام کے ساتھ اسلام لائے مگر صاحب اسدالغابہ نے اس کی تردید کی ہے، ابن ہشام وغیرہ کا بیان بھی اس کے خلاف ہے

آپ کی زندگی کے اور دوسرے حالات نہیں مل سکے۔

وفات
----

سنہ وفات کی تصریح نہیں مل سکی؛ البتہ امام بخاری کے بیان سے اتنا پتہ چلتا ہے کہ حیاتِ نبوی صلی اللہ علیہ وسلم ہی میں وہ اس دارِ فانی کوچھوڑ چکے تھے۔

فضل وکمال
---------

اہلِ کتاب صحابہ رضی اللہ عنہم اجمعین کے عام فضائل ومحامد کے ساتھ حضرت ثعلبہ رضی اللہ عنہ ابن سعیہ کویہ شرف بھی حاصل ہوا کہ جب حضرت ریحانہ رضی اللہ عنہا غزوۂ بنوقریظہ میں گرفتار ہوکر رسول اللہ صلی اللہ علیہ وسلم کی خدمت میں آئیں توآپ کی خواہش ہوئی کہ وہ اسلام قبول کر لیں؛ مگروہ کسی طرح اس پرراضی نہ ہوئیں، رسول اللہ صلی اللہ علیہ وسلم کوان کے اسلام نہ لانے کا بے حد رنج تھا، ایک روز آپ صحابہ کرام رضی اللہ عنہم اجمعین کے ساتھ بیٹھے ہوئے تھے کہ حضرت ثعلبہ رضی اللہ عنہ ابن سعیہہ آئے اور آہستہ سے آپ سے حضرت ریحانہ رضی اللہ عنہا کے اسلام قبول کرلینے کی خوشخبری سنائی، آنحضرت صلی اللہ علیہ وسلم نے مسرت آمیز لہجہ میں حاضرین سے فرمایا کہ ثعلبہ ریحانہ کے اسلام کی خوشخبری لے کر آئے ہیں۔

حوالہ جات
---------

1. ↑  ((اصابہ، ذکر اسید:1/33)
2. ↑  (اسدالغابہ:1/241۔ ابن ہشام:2/169))۔
3. ↑  (اسدالغابہ:2/241)
4. ↑  (ابن ہشام، جلد:2)
غلاطہ پل بمطابق 2006ء
غلاطہ پل (ترکی زبان: Galata Köprüsü) شاخ زریں، استنبول، ترکی میں واقع ایک پُل ہے۔ جو زمانۂ قدیم سے مختلف صورتوں میں اس کھاڑی پر مختلف صورتوں میں موجود رہا ہے اور آج جو پل اس مقام پر قائم ہے وہ پانچواں پل ہے۔ غلاطہ پل خصوصاً 19 ویں صدی کے اواخر سے ترک ادب، تھیٹر، شاعری اور ناولوں کا حصہ بنتا رہا ہے۔

تاریخ
-----

شاخ زریں پر قائم قدیم ترین پل کے شواہد چھٹی صدی عیسوی میں ملتے ہیں جب جسٹینین اعظم نے شہر کے مغربی کنارے پر تھیوڈیسیائی دیواروں کے قریب ایک پل تعمیر کیا تھا۔ 1453ء میں فتح قسطنطنیہ کے موقع پر ترکوں نے کشتیوں سے ایک متحرک پل قائم کیا تاکہ افواج کو شاخ زریں کے دوسرے کنارے پر پہنچایا جا سکے۔
سلطان بایزید ثانی کے عہد میں 1502ء میں موجودہ مقام پر ایک پل کی تعمیر کا منصوبہ بنایا گیا اور اس امر کے لیے معروف اطالوی مصور لیونارڈو ڈا ونچی نے 240 میٹر طویل اور 24 میٹر عریض پل کا نقشہ پیش کیا۔ جو تعمیر کی صورت میں اپنے وقت کا دنیا کا سب سے طویل پل ہوتا۔ اور ایک اطالوی مصور مائیکل اینجلو کو بھی پل کی تعمیر کے لیے نقشہ بنانے کے لیے مدعو کیا گیا تھا لیکن انھوں نے یہ پیشکش ٹھکرادی اور اس طرح 19 ویں صدی تک شاخ زریں پر پل کی تعمیر کا خیال شرمندہ تعبیر نہ ہو سکا۔

خیراتیہ پل
----------

19 ویں صدی کے اوائل میں محمود ثانی (1808ء تا 1839ء) نے ایک پل تعمیر کرایا جو خیراتیہ کہلاتا تھا۔ اس پل کا افتتاح 3 ستمبر 1836ء کو ہوا۔ اس کی تعمیر کا سہرا فوزی احمد پاشا کے سر جاتا ہے۔ تاریخ لطفی کے مطابق یہ پل 500 سے 540 میٹر طویل تھا۔

جدید پل
-------

شاخ زریں کے داخلی مقام پر قائم ہونے والا پہلا پل 1845ء میں سلطان عبد المجید اول (1839ء تا 1861ء) کی والدہ نے قائم کروایا جو 18 سال تک استعمال کیا گیا۔ یہ جسرِ جدید یعنی نئے پل کے طور پر معروف تھا جو اسے کچھ فاصلے پر واقع جسرِ عتیق یعنی قدیم پل سے ممتاز کرتا تھا۔ اس نئے پل پر سے گزرنے والی پہلی شخصیت خود سلطان عبد المجید ہی تھے۔
پل کے افتتاح کے بعد تین روز تک اس پر سے گذر مفت تھا لیکن اس کے بعد محصول وصول کیا جانے لگا جو 25 نومبر 1845ء سے 31 مئی 1930ء تک باقاعدگی سے وصول کیا گیا۔

دوسرا پل
--------

1863ء میں اس کی جگہ لکڑی کے ایک دوسرے پل نے لے لی جو سلطان عبد العزیز اول (1861ء تا 1876ء) کے حکم پر نپولین ثالث کے دورۂ استنبول کے لیے تیار کیا گیا تھا۔

تیسرا پل
--------

1870ء میں ایک فرانسیسی ادارے کو پل کی تعمیر کا ٹھیکا دیا گیا لیکن جرمنی اور فرانس کے مابین جنگ چھڑ جانے سے یہ منصوبہ کھٹائی میں پڑ گیا اور بالآخر اسے 1872ء میں ایک برطانوی ادارے کے حوالے کر دیا گیا۔ 1875ء میں مکمل ہونے والا یہ پل 480 میٹر طویل اور 14 میٹر عریض تھا اور پانی پر بہتے 24 ستونوں پر قائم تھا۔ اس کی کل لاگت 105،000 طلائی لیرا تھی۔ یہ پل 1912ء تک استعمال کیا جاتا رہا جب اسے اصلی جسر عتیق پل کی تعمیر کے لیے ہٹا دیا گیا۔

چوتھا پل
--------

چوتھا غلطہ پل 1912ء میں ایک جرمن ادارے نے 350،000 طلائی لیرا کی لاگت سے بنایا۔ پانی پر بہتا ہوا یہ پل 466 میٹر طویل اور 25 میٹر عریض تھا۔ 1992ء میں آتش زدگی کے نتیجے میں یہ پل بری طرح متاثر ہوا اور شاخ زریں پر جدید پل کے تعمیر کی راہ ہموار کرنے کے لیے اسے ہٹا دیا گیا۔

موجودہ پل
---------

پانچواں غلاطہ پل ایک ترک تعمیراتی ادارے نے بنایا جو دسمبر 1994ء میں مکمل ہوا۔ 490 میٹر طویل اس پل کا عرشہ 42 میٹر عریض ہے۔ اس پر گاڑیوں کے لیے دونوں جانب تین، تین قطاریں اور راہگیروں کے لیے ایک، ایک گذر گاہ قائم ہے۔ حال ہی میں اس پر ٹرام کی پٹری بھی بچھائی گئی ہے۔

مزید
----

* اتاترک پل
* خلیج پل
* شاخ زریں میٹرو پل
**دربار لختلاں شریف** تحصیل سوہاوہ کے علاقے میں ایک دربار ہے جوبابا امین شاہ عرف بابا عامی شاہ کی چلاگاہ ہے جو بابا سیدسلیمان غازی سرکار بادشاہ(میانی سیداں شریف)کی اولاد میں سے ہیں یہاں لوگ اپنی مرادیں مانتے ہیں اور بابا کی کرامتوں سے فیض پاتے ہیں لختلاں شریف دربار گاؤں میانی سیداں شریف سے چار سے ساڑھے چار کلومیٹر دور ہے پہلے تو لوگ پیدل جاتے تھے لیکن حال ہی میں پکی روڈ بن گئی ہے اور اس کا فائدہ یہ ہواکہ ابھی دربار کے پاس گاڑیاں چلی جاتی ہیں جس کی وجہ سے دربار تک پہنچنے میں آسانی ہو گئی ہے ایک اندازے کے مطابق ہر سال ایک لاکھ بکرے دربار پر آتے ہیں جن کی منت مانی جاتی ہے اس لیے جب آپ کو جانا ہوتووہاں آپ بکرے کے ساتھ اپنی روٹی وغیرہ لے کر جائیں باقی برتن وغیرو ادھر ملیں گے

(احتیاطی تدابیر)

آپ وہاں جائیں تو کچھ باتوں کا خاص خیال رکھیں،

(١)کبھی بھی آگ کے لیے درخت مت کاٹیں
آپ کو محکمہ جنگلات کی طرف سے جرمانہ بھی ہو سکتا ہے اور دوسرا یہ کہ اس میں ہمارے پیارے ملک پاکستان کا بھی نقصان ہے

(٢)کبھی بھی چار بجے کے بعد دربار پر مت جائیں کیوں کہ اس کی اجازت نہیں ہے
کیوں کہ یہ سارا پہاڑی علاقہ ہے یہاں اشتہاری مجرم بھی مل سکتے ہیں جو آپ کی جان و مال کے لیے نقصان دہ ثابت ہو سکتے ہیں

(٣)کبھی بھی کچا گوشت لے کردربارسے واپس نہ جائیں کیوں کہ یہ بابا کی ناراضی کا باعث ہے جس کی وجہ سے آپ کا نقصان ہو سکتاہے،کیوں اس سے پہلے بھی کافی لوگوں نے یہ جسارت کی اور نقصان اٹھایا ہے

(٤)آپ پکا ہواسالن گھر لے کر جا سکتے ہیں
بکرے کی کھال سری پائے گدی نشینوں کو دے کر جائیں کیوں کہ یہ ان کا حق ہے
شکریہ

خادم الفقرا اور آپ کی دعاؤں کا طالب

سیدسبطِ علی نقوی

موبائل نمبر

03332416042

03025850625

03139048169
**ملیحہ علی اصغر خان** ضلع مانسہرہ سے تعلق رکھنے والی پاکستانی سیاست دان ہیں ، ان کا تعلق پاکستان تحریک انصاف سے ہے جو خیبر پختونخوا ہ اسمبلی کی ممبر کی حیثیت سے خدمات انجام دیتی رہی ہیں۔  وہ مختلف کمیٹیوں کی ممبر کی حیثیت سے بھی خدمات انجام دیتی رہی ہیں۔    وہ ایبٹ آباد سے پاکستان تحریک انصاف کے رہنما علی اصغر خان کی اہلیہ اور ایئر مارشل اصغر خان کی بہو ہیں۔

سیاسی کیریئر
------------

ملیحہ 2013 کے عام انتخابات میں حلقہ WR-02 (خواتین مخصوص نشست 02) سے پاکستان تحریک انصاف کے ٹکٹ پر خیبرپختونخواہ اسمبلی کے رکن منتخب ہوئیں تھیں۔ 

وہ 2018 کے پاکستانی عام انتخابات میں خواتین کے لیے مخصوص نشست پر پی ٹی آئی کی امیدوار کی حیثیت سے خیبر پختونخوا کی صوبائی اسمبلی کے لیے دوبارہ منتخب ہوئیں۔

وہ 2023 کے عام انتخابات میں پاکستان تحریک انصاف کی طرف سے دوبارہ خواتین کی مخصوص نشست پر منتخب ہونے کے لیے مضبوط امیدوار ہیں۔

حوالہ جات
---------

1. 1 2  "Maliha Ali Asghar Khan"۔ www.pakp.gov.pk۔ 25 فروری 2021 میں اصل سے آرکائیو شدہ۔ اخذ شدہ بتاریخ 23 دسمبر 2017  الوسيط `|url-status=` تم تجاهله (معاونت)
2. ↑  "STANDING COMMITTEE NO. 34 ON LABOUR DEPARTMENT"۔ www.pakp.gov.pk۔ 23 اگست 2022 میں اصل سے آرکائیو شدہ۔ اخذ شدہ بتاریخ 23 دسمبر 2017  الوسيط `|url-status=` تم تجاهله (معاونت)
3. ↑  "STANDING COMMITTEE NO. 27 ON SPORTS, CULTURE, TOURSIM, MUSEUMS ARCHAEOLOGY AND YOUTH AFFAIRS DEPARTMENT [sic]"۔ www.pakp.gov.pk۔ 16 فروری 2018 میں اصل سے آرکائیو شدہ۔ اخذ شدہ بتاریخ 23 دسمبر 2017  الوسيط `|url-status=` تم تجاهله (معاونت)
4. ↑  "STANDING COMMITTEE NO. 26 ON ELEMENTARY AND SECONDARY EDUCATION DEPARTMENT"۔ www.pakp.gov.pk۔ 16 فروری 2018 میں اصل سے آرکائیو شدہ۔ اخذ شدہ بتاریخ 23 دسمبر 2017
دھوانی دیسائی ایک ہندوستانی حرکت پزیری فلمساز اور شاعرہ ہیں۔ وہ حرکت پزیر فلم من پسند (دی پرفیکٹ میچ) اور چکرویو(دی شیطانی سرکل) کی مصنفہ ہیں۔

### ابتدائی زندگی

دھوانی دیسائی  ممبئی میں پیدا ہوئیں۔ ان کے والد سدھیر دیسائی ایک شاعر، مفکر اور عالم ہیں۔ ان کی والدہ تارینی دیسائی گجراتی زبان کی جدید کہانی کار ہیں جو افسانے لکھتی ہیں۔ ان کی بڑی بہن سنسکرترانی دیسائی بھی گجراتی شاعرہ ہیں۔

### تعلیم

انھوں نے ایلفنسٹون کالج، ممبئی سے شماریات میں بیچلر آف سائنس اور ممبئی سے فنانس میں ماسٹر آف بزنس ایڈمنسٹریشن کی ڈگری حاصل کی ۔ بعد میں انھوں نے جمنالال بجاج انسٹی ٹیوٹ آف مینجمنٹ اسٹڈیز سے کمپیوٹر مینجمنٹ میں پوسٹ گریجویٹ ڈپلوما بھی کیا۔

### کیرئیر

انھوں نے 1991 میں اینیمیشن کے میدان میں قدم رکھا۔ انھوں نے کمپیوٹر اینیمیشن اسٹوڈیو میں بطور معاون کام کیا جہاں انھوں نے 2D اینیمیشن سیکھی۔ اس کے بعد انھوں نے دو اینیمیشن اسٹوڈیوز میں کام کرنے سے پہلے 3D اینیمیشن کی رسمی تربیت کے لیے ممبئی کے زیویئرز انسٹی ٹیوٹ آف کمیونیکیشن میں شمولیت اختیار کی۔ اس کے بعد دھوانی دیسائی نے کمپیوٹر گریفٹی (ہندوستانی اینیمیشن کے شعبے میں ایک نامور اسٹوڈیو) میں شمولیت اختیار کی جہاں انھوں نے اپنا اینیمیشن اسٹوڈیو قائم کرنے سے پہلے پدم شری رام موہن کی رہنمائی میں 2D اینیمیشن کو لائیو ایکشن اور 3D کے ساتھ ملا کر متعدد اشتہارات پر کام کیا۔  

#### من پسند

دی چلڈرن فلم سوسائٹی آف انڈیا کے بینر تلے متحرک فلم من پسند(دی پرفیکٹ میچ) کی ہدایت کاری کی۔ یہ فلم گیارہ منٹ کی طوالت رکھتی ہے، اسے نویں ہیمبرگ چلڈرن شارٹ فلم فیسٹیول میں دکھایا گیا تھا اور 2008 کے نیویارک فیسٹیول کے فلم اور ویڈیو ایوارڈز میں اس نے تمغا  بھی جیتا تھا۔

من پسند کو ہالی ووڈ کے بین الاقوامی اینی میشن فلم فیسٹیول میں نامزد کیا گیا تھا اور کئی دیگر بین الاقوامی فلمی میلوں میں منتخب کیا گیا تھا۔ یہ فلم حیدرآباد کے دی گولڈن ایلیفنٹ (15ویں بین الاقوامی چلڈرن فلم فیسٹیول) میں نومبر 2007 میں دکھائی گئی تھی اور یہ 2008 میں نئی ​​دہلی میں ایشین ویمنز فلم فیسٹیول میں دکھائی جانے والی  افتتاحی فلم تھی۔

#### چکرویہ

چکرویہ(The Vicious Circle) ہندوستانی قانون  کے بارے میں  شعور دینے والی  فلم، فلمز ڈویژن کے تحت بنائی گئی تھی اور اسے پبلک کنسرن فار گورننس ٹرسٹ (PCGT) کے زیر اہتمام ایک تقریب میں آر ٹی آئی ایکٹ کی آٹھویں سالگرہ کے موقع پر ریلیز کیا گیا۔ان کی اس فلم کو بہت پسند کیا گیا۔

حوالہ جات
---------

1. ↑  "Indian animation film on RTI In Sweden?s I.N.S.A.N.E Animation Film Fest (sic)"۔ Indian Television۔ 25 Aug 2015۔ 05 فروری 2016 میں اصل سے آرکائیو شدہ۔ اخذ شدہ بتاریخ 29 ستمبر 2018  الوسيط `|url-status=` تم تجاهله (معاونت)
2. ↑  "IMC Journal Volume 107/Issue 3 November-December 2013" (PDF)۔ Imcnet.org۔ 29 ستمبر 2018 میں اصل (PDF) سے آرکائیو شدہ۔ اخذ شدہ بتاریخ 29 ستمبر 2018  الوسيط `|url-status=` تم تجاهله (معاونت)
**سنکیانگ میڈیکل یونیورسٹی** (انگریزی: Xinjiang Medical University) (ایکس ایم یو) (آسان چینی حروف:新疆医科大学، پینین:Xīnjiāng Yīkē Dàxué;، اویغور زبان:شىنجاڭ تىببىي ئۇنىۋېرسىتېت ) سنکیانگ کے دار الحکومت ارومچی میں ایک طبی درس گاہ ہے۔اس کی بنیاد 1998ء میں چینی قومی وزارت برائے چین نے رکھی تھی۔ اس کا نام جیانگ زمین نے رکھا تھا۔
یونیورسٹی میں طب کی خاص تعلیم دی جاتی ہے۔ طب کے علاوہ مینیجمینٹ اور لسانیات کی تعلیم کا بھی اچھا انتظام ہے۔ انڈرگریجویٹ طلبہ کے لیے 25 مخصوص پروگرم اور اکیڈمک کے لیے 17 مخصوص پروگرام ہیں۔ ایکس ایم یو نے اب تک 50 ہزار طلبہ کو تعلیم سے آشنا کی اہے۔ 2010ء میں 13100 طلبہ نے یونیورسٹی میں داخلہ لیا تھا اور 5405 اساتذہ کا تقرر ہوا تھا۔

یونیورسٹی کے فارغین پاکستانی سفیر سردار محمد مسعود خان اور سعودی عرب سفارتخانہ کے نمائندہ صالح الاصغری کے ساتھ

تاریخ
-----

صدرنشین ماؤ زے تنگ اور وزیر اعظم چین چو این لائی نے وزارت تعلیم برائے چین کو حکم دیا کہ وزارت سوویت اتحاد برائے خارجی امور کے ساتھ مل کر سکنیانگ کے شہر دیہوا (اب Ürümqi) میں ایک طبی مرکز کا قیام کیا جائے۔
روایتی چینی میڈیکل یونیورسٹی کی رہنمائی میں سنکیانگ میڈیکل یونیورسٹی کی بنیاد رکھی گئی۔اپنی 60 سالہ تاریخ میں ایک ایم یو نے چینی کمیونسٹ پارٹی سمیت دیگر ریاستی اور ملکی تنظیموں اور افسران کا دھیان اپنی طرف کھینچا ہے۔

بنیادی ڈھانچہ
-------------

فی الحال ایک ایم یو میں 8 طبی کالج ہیں؛ میڈیکل کالج، پبلک ہیلتھ کالج، ٹریڈیشنل میڈیکل کالج، بیسک میڈیکل سائنسز کالج، فارمیسی کالج، نرس ٹریننگ کالج، کنٹی نونگ ایجوکیشن کالج اور ووکیشنل کالج۔

فیکلٹی
------

2010ء میں مدرسین بالترتیب 1163 پروفیسر اور اسسٹنٹ پروفیسر تھے اور 4290 افراد پر مشتمل دیگر شعبہ جات کا عملہ تھا۔ یونیورسٹی نے ڈاکٹریٹ اور ماسٹر کورس کے لیے 400 نگرانوں کو مقرر کیا ہے۔

کیمپس
-----

یونیورسٹی کیمپس میں کئی عمارتیں ہیں۔ان میں زیادہ تر سنکیانگ میں روسی عہد حکومت کی بھی عمارتیں موجود ہیں۔ سنکیانگ میڈیکل یونیورسٹی کیمپس ٹیکنالوجی سے آراستہ عمارتیوں، بہترین کتب خانہ، کینٹین، ہسپتال اور ٹریننگ سنٹروں پر مشتمل ہے۔

حوالہ جات
---------

1. ↑  "Xinjiang Medical University"۔ 16 November 2006۔ 08 جنوری 2009 میں اصل سے آرکائیو شدہ۔ اخذ شدہ بتاریخ 07 نومبر 2008
2. ↑  "Urumqi: How Bazaar!"۔ Community.travelchinaguide.com۔ اخذ شدہ بتاریخ 23 اگست 2010
3. ↑  "Collaboration with Xinjiang Medical University, China"۔ FRONTIER MEDICAL COLLEGE ABBOTTABAD - PAKISTAN۔ Frontier Medical College۔ 2012۔ 14 مارچ 2012 میں اصل سے آرکائیو شدہ۔ اخذ شدہ بتاریخ 06 مئی 2012
4. ↑  "Collaboration with Xinjiang Medical University, China"۔ FRONTIER MEDICAL COLLEGE ABBOTTABAD - PAKISTAN۔ Frontier Medical College۔ 2012۔ 14 مارچ 2012 میں اصل سے آرکائیو شدہ۔ اخذ شدہ بتاریخ 06 مئی 2012
5. ↑  "Xinjiang Medical University"۔ 16 November 2006۔ 08 جنوری 2009 میں اصل سے آرکائیو شدہ۔ اخذ شدہ بتاریخ 07 نومبر 2008
**نادیہ کونسیکاو المادا**  (پیدائش: 28 جنوری 1977ء) ایک پرتگالی نژاد برطانوی ٹیلی ویژن شخصیت ہے۔ وہ *بگ برادر* کی پانچویں سیریز جیتنے کے لیے مشہور ہیں۔

ا و ع رو ر ور

کیریئر
------

### <i id="mwGg">بگ برادر</i>

الماڈا نے 2004ء میں *بگ برادر* کی پانچویں سیریز میں حصہ لیا۔ اس نے اپنی ٹرانس جینڈر شناخت کو ساتھی مقابلہ کرنے والوں سے خفیہ رکھا حالانکہ ناظرین کو مطلع کیا گیا تھا۔ *بگ برادر* ہاؤس میں 71 دنوں کے بعد، وہ فاتح کے طور پر ابھری، مجموعی طور پر 74 فیصد ووٹ حاصل کیے اور £63,500 جیتے۔

### <i id="mwIQ">بگ برادر</i> کے بعد کی زندگی

المادا نے "A Little Bit of Action "کے عنوان سے ایک سنگل ریکارڈ کیا، جو دسمبر 2004ء میں یوکے سنگلز چارٹ میں نمبر 27 پر پہنچا  اس نے کرسمس لائٹس کو آن کرتے ہوئے صابن اوپیرا *ہولیوکس* میں بھی مہمان کا کردار ادا کیا۔ وہ <i id="mwKg">بگ برادر آسٹریلیا کے</i> گھر میں داخل ہوئی، ہفتہ 14 کے دوران تین فائنلسٹوں کا دورہ کیا اور ٹیلیویژن چیٹ شوز اور گیم شوز میں مختلف نمائشیں کیں۔ 2008ء میں اس نے بگ *برادر 9* کی لانچ نائٹ پر *دی بگ برادر لانچ نائٹ پروجیکٹ کو* مشترکہ طور پر پیش کیا۔ اس نے *مشہور شخصیت کی فٹنس ویڈیوز ناٹ فٹ فار ٹی وی* میں بھی حصہ لیا جس کی میزبانی لورین کیلی اور ایمون ہومز نے کی تھی۔ اس شو میں الماڈا کی اپنی لاطینی سے متاثر ڈانس/فٹنس ویڈیو، *لاطینی ڈانس ورزش* جو اس نے 2004ء میں ریلیز کی تھی، پرفارم کرنے والی مشہور شخصیات کو پیش کیا گیا تھا۔ المادا چینل 5 ریئلٹی سیریز، *ٹرسٹ می میں بھی ایک مدمقابل تھیں۔* *میں چھٹیوں کا نمائندہ ہوں* ۔ الماڈا *میک می اے سپر ماڈل کی* مدمقابل جیسمین لینارڈ کا متبادل تھا۔ اگلے سال، وہ چینل 4 کی ریئلٹی سیریز *Fool Around With...* پر چار روزہ قیام کے لیے ایک مشہور شخصیت کی مہمان تھیں۔ ; اس کا مقصد یہ سمجھنا تھا کہ متعدد مرد مقابلہ کنندگان میں سے کون سنگل تھا جس سے وہ £10,000 جیت سکیں۔ جون 2009ء میں *ہیٹ* میگزین کے ساتھ ایک انٹرویو میں المدا نے انکشاف کیا کہ وہ اپنی یادداشتیں لکھ رہی ہیں۔2010ء میں برطانیہ میں *بگ برادر* کے خاتمے ] *موقع* [ ، وہ چینل 4 کے شو کم *ڈائن ود می کے* *بگ برادر کے* فاتحین کے خصوصی میں *بڑے برادر کے* فاتحین برائن ڈولنگ ، برائن بیلو اور سوفی ریڈ کے ساتھ نظر آئیں۔ المادا تیسرے نمبر پر رہی۔

  

### *الٹیمیٹ بگ برادر*

24 اگست 2010ء کو المادا *الٹیمیٹ بگ برادر* میں بگ برادر ہاؤس میں داخل ہوا۔ اسے دن 8 کو بے دخلی کے لیے نامزد کیا گیا تھا اور 11 ویں دن مکوسی مسامباسی کے بعد دوہری بے دخلی میں عوامی ووٹوں کے 33.3% کے ساتھ بے دخل کر دیا گیا تھا۔

ذاتی زندگی
----------

المادا پرتگالی جزیرے مادیرا پر ربیرا براوا سے تعلق رکھنے والی ایک ٹرانس جینڈر خاتون ہے۔ وہ 2004ء کے آس پاس ووکنگ میں رہتی تھی اور کام کرتی تھی، جب شو (بگ برادر) فلمایا جا رہا تھا۔



1. ↑  Researcha [*مردہ ربط*]
2. ↑  David Roberts (2006)۔ British Hit Singles & Albums (19th ایڈیشن)۔ London: Guinness World Records Limited۔ صفحہ: 387۔ ISBN 1-904994-10-5
**کچوری** ایک مصالحہ دار ناشتا ہے، جو برصغیر پاک و ہند میں بہت پسند کیا جاتا ہے۔ ہندوستانی اور دیگر جنوبی ایشیائی باشندوں کے ہاں یہ بہت عام ہے۔اس کے متبادل ناموں میں کچوریاور کچوڑی شامل ہیں۔

تاریخ
-----

خیال کیا جاتا ہے کہ کچوری کی ابتدا ہندوستان کے ہندی پٹی کے علاقے سے ہوئی ہے۔ ان ریاستوں میں یہ عام طور پر ایک گول چپٹی گیند ہوتی ہے جو باریک آٹے سے بنی ہوتی ہے جس میں پیلے مونگ کی دال یا اُڑد کی دال، بیسن (پسی ہوئی اور دھوئے ہوئے چنے کا آٹا)، کالی مرچ، لال مرچ شامل ہوتی ہے۔ پاؤڈر، نمک اور دیگر مصالحے بھی ڈالے جاتے ہیں۔

کچوری کی اقسام
--------------

### راجستھان

راجستھان کی کوٹا کچوری ریاست کی سب سے مشہور کچوری ہے۔ پیاز کچوری (پیاز کچوری) بھی بہت مشہور ہے۔ جودھ پور میں کچوری کی ایک اور شکل ماوا کچوری ہے، جسے مرحوم راوت دیورا نے ایجاد کیا تھا۔ یہ چینی کے شربت میں ڈوبی ہوئی میٹھی ڈش ہے۔

### گجرات

گجرات میں، یہ عام طور پر آٹے  سے بنی ایک گول گیند ہوتی ہے جس میں مونگ کی دال، کالی مرچ، لال مرچ پاؤڈر اور ادرک کا پیسٹ بھرا جاتا ہے۔

### دہلی

دہلی میں اسے اکثر چاٹ کے طور پر پیش کیا جاتا ہے۔ دہلی میں ایک اور قسم کی کچوری بھی مشہور ہے، جسے 'خستہ کچوری' یا 'راج کچوری' کہا جاتا ہے۔ جو آلو، ناریل اور چینی کے ساتھ بنائی جاتی تھی۔ کچوری کو اکثر املی، پودینہ یا دھنیا سے بنی چٹنی کے ساتھ پیش کیا جاتا ہے۔ ایک اور قسم تلی ہوئی اور دالوں سے بھری ہوئی ہے (خاص طور پر اُڑد اور مونگ) اور عام طور پر گجرات کے کچھ علاقے میں پائی جاتی ہے۔

### بنگال

کچوی ی یہ قسم میں میٹھا شامل ہوتا ہے  مغربی بنگال اور بنگلہ دیش میں، کچوری (اکثر تلفظ کوچوری) میں بالکل مختلف تغیر ہوتا ہے۔ مغربی بنگال میں کچوری نرم اور چھوٹی ہوتی ہے۔ یہ زیادہ تر سفید آٹے (مائدہ) اور ہینگ (ہنگ) سے بنائی جاتی ہے یہ زیادہ تر صبح یا شام میں چائے کے وقت کے ناشتے کے طور پر کھایا جاتا ہے اکثر اس کے ساتھ لذیذ آلو مٹر کا سالن اور بنگالی مٹھائیاں ہوتی ہیں۔ نیز، مٹروں سے بھری کچوری  بنگال میں موسم سرما کی پکوان ہے۔ بنگال میں ایک اور قسم جو زیادہ تر مٹھائی کی دکانوں میں موجود ہے وہ ہے سخت شکل (جیسے دہلی میں) جس کے اندر ایک مصالہ ہوتا ہے جسے 'خستا کچوری' کہا جاتا ہے۔

نگارخانہ
--------

* دال کچوریدال کچوری
* کلکتہ میں کچوریاں کلبکلکتہ میں کچوریاں کلب
* راج کچوری، مقبول اسٹریٹ فوڈراج کچوری، مقبول اسٹریٹ فوڈ
* شاہی کچوریشاہی کچوری
* ہلدیرام راج کچوریہلدیرام راج کچوری

حوالہ جات
---------

1. ↑  Samosas from Sindh, kachoris from Old Delhi, R. V. SMITH, The Hindu, جنوری 30, 2016
**ہیبہ محمد الفارہ**  لیبیا میں پیدا ہونے والی خاتون فلسطینی ماہر ماحولیات ہیں جو کویت میں مقیم ہیں اور *توانائی اور ماحولیات کی تنظیم خواتین* کی بانی ہیں۔ 2018ء میں، وہ ینگ چیمپئنز آف دی ارتھ ایوارڈ کی مشرقی ایشیا کی فاتح تھیں۔

ابتدائی زندگی
-------------

الفارہ کی پیدائش لیبیا میں ایک فلسطینی ماں کے ہاں ہوئی جو ایک طبی ڈاکٹر ہے۔   وہ غزہ کی پٹی میں پلا بڑھا، اس کے پاس پانی یا بجلی کی کمی تھی۔

تعلیم
-----

الفارہ نے 2012ء میں غزہ یونیورسٹی سے ماحولیاتی انجینئرنگ میں بیچلر کی ڈگری حاصل کی   اس کے پاس فلوریڈا اسٹیٹ یونیورسٹی سے تنظیمی انتظام میں ایک سرٹیفکیٹ ہے،  اور 2017ء میں ایک سند یافتہ LEED گرین ایسوسی ایٹ بن گئی

کیریئر
------

2018 ءمیں، الفارہ نے اینرٹیک مینجمنٹ کنسلٹنگ کمپنی میں بطور ماحولیاتی تربیت اور ترقی کے ماہر کام کیا۔  اس سے پہلے وہ Enertech ہولڈنگ کمپنی اور کویت سائنٹیفک سینٹر میں ماحولیاتی مشیر تھیں۔  وہ *وومن ان انرجی اینڈ انوائرمنٹ* آرگنائزیشن کی بانی ہیں۔  2000 سے 2005 تک دوسرے انتفادہ کے دوران اسرائیلیوں اور فلسطینیوں کے درمیان تشدد میں شدت آئی۔ الفارہ اس وقت یونیورسٹی میں تھی اور اسے اپنی پڑھائی ختم کرنی پڑی۔ "تصادم کے مطابق ڈھالنا مشکل تھا۔ اس کے بہت سے سیاسی مسائل تھے۔ اس وقت، میں نے محسوس کیا کہ زندگی کے پیچھے کوئی قدر نہیں ہے کیونکہ جب میں ایک انسان کے طور پر موجود تھا، میرے خواب اور امیدیں اور میرے خاندان اور دوست سبھی خطرے میں تھے۔

ایوارڈ
------

2018ء میں وہ پائیدار توانائی کے شعبے میں خواتین کو کام کرنے کی ترغیب دینے کی کوششوں کے لیے مشرقی ایشیا کے لیے ینگ چیمپئنز آف دی ارتھ کی فاتح تھیں۔

خاندانی زندگی
-------------

الفارہ 2012ء میں کویت چلی گئیں، جہاں وہ اپنے شوہر اور دو بیٹوں کے ساتھ رہتی ہیں۔

حوالہ جات
---------

1. 1 2  "Young Champions of the Earth | CoalitionWILD" (بزبان انگریزی)۔ اخذ شدہ بتاریخ 04 مئی 2022
2. 1 2 3 4  UNEP (2018-09-18)۔ "Young Champion of the Earth, winner for West Asia"۔ Young Champions of the Earth - UN Environment Program (بزبان انگریزی)۔ اخذ شدہ بتاریخ 04 مئی 2022
3. 1 2 3  Allyson Portee (2019-02-04)۔ "This Palestinian Environmental Engineer On Why Women Need To Lead Change In All Sectors"۔ Vogue Arabia (بزبان انگریزی)۔ اخذ شدہ بتاریخ 04 مئی 2022
4. 1 2 3 4  UNEP۔ "Heba Al-Farra"۔ Young Champions of the Earth - UN Environment Program (بزبان انگریزی)۔ اخذ شدہ بتاریخ 04 مئی 2022
5. ↑
6. ↑  UNEP (2019-03-04)۔ "Welcoming our seven young champions to Nairobi"۔ Young Champions of the Earth - UN Environment Program (بزبان انگریزی)۔ اخذ شدہ بتاریخ 04 مئی 2022
7. ↑  "بعد ابنة "جباليا".."هبة الفرا" من خانيونس ترفع اسم فلسطين في الأمم المتحدة بهذا الإنجاز"۔ دنيا الوطن (بزبان عربی)۔ 2018-10-08۔ اخذ شدہ بتاریخ 05 مئی 2022
|  |  |
| --- | --- |
| باب آئیکن | باب یہودیت  |

**ہارون بن اسحاق لپاپہ**( 1674ء- 1590ء) مشرقی ربی اور تالمودی کاتب اور عالم تھا۔ وہ مینسا ، ترکی کا پہلا ربی تھا اور بڑھاپے کی عمر میں سمیرنہ کے شہری معاملات میں قاضی تعینات کیا گیا۔ 1665ء میں، جب سباتائی زیوی تحریک اپنے عروج پر تھی، وہ ان چند راہبوں میں سے ایک تھا جس نے جھوٹے نبی کی مخالفت کرنے کی جرات اور تکفیر کی تھی۔ سباتائی زیوی اور اس کے پرستاروں نے اس کا جواب اسے معزول کرکے شہر چھوڑنے پر مجبور کرکے دیا اور اس کا دفتر اس کے ساتھی اور پرستار، حایم بینیوینسٹی کو دیا ۔ سباتائی کے قبول اسلام کے بعد، لپاپہ کو واپس بحال کر دیا گیا ۔

لپاپہ ابراہیم موتل کا شاگر اور سليمان الغازی کا داماد تھا۔ اس نے : *بینی اہارون*، *جوابِ مسائل* اور *نویلائے* (سمیرنہ، 1674ء)؛ *تیشوبوٹ* ، *جوابِ* مسائل، ( سالونیکا ، 1714ء) کے *اباک دیراکیم* میں شائع کردہ باروخ کالومیٹی، *ید* *اہارون* ، فہرست تلمود اور ربیائی ادب ( بن یعقوب، *اذرہا - سیفریم دیکھیں* )لکھے۔ دو دوسرے کام ر۔ یروہامکی ٹولدوت*آدم وےچاواہ* کی تشریح اور تلمودی کتابچوں پرمختلف حاشیوی شرحوں کا ایک مجموعہ *شیطوت میکوباذوت*،جن کا داؤد کونفورٹے اور ازولائے کی جانب سے ذکر کیا جاتا رہاہے۔ ایک گمنام رہبانی فیصلہ ، جس کی ترمیم ابراہیم پلاچی نے کی *ابراہیم اذکر* (سمیرنہ، 1889ء) میں اور کوبیز ال یاد میں سائمن برنفلڈ (شائع کردہ از مکیزے نردامن برلن، 1899ء) کو اس (ابراہیم لپاپہ)سے منسوب کیا جاتا ہے۔

یہودی دائرۂ المعارف کتابیات
---------------------------

* ازولائے ، *شیم ہا گیدولیم* ، sv حایم بینیوینسٹی؛
* بن یعقوب ، *اذرہا - سیفریم،* ص   167، 478، 523؛
* داؤد کونفورٹے ، کورے*ہا ڈوروٹ* ، pp. 45b، 51b؛
* ہینریکھ گراٹز ، *گیش.* x.222؛
* حاشاہار، 1872، [p.   288؛
* موریٹز سٹین شنائڈر ، زمرہ*.* *Bodl.* ؛
* جوزف زڈنر ، *زمرہ.* *ہیبر.* *کتابیں برٹ.* *موس.* sv اور p.   408.

حوالہ جات
---------

* اس مضمون میں شامل متن ایک اشاعت سے ماخوذ ہے جو اب دائرہ عام میں ہے: اِسیڈور سنگر، وغیرہ، مدیران (1901–1906)۔ "Lapapa, Aaron b. Isaac"۔ یہودی دائرۃ المعارف۔ نیو یارک: فنک اینڈ ویگنلز کمپنی  "لپاپا، ہارون ب. اسحاق ". *یہودی انسائیکلوپیڈیا*. نیویارک: فاکک اور وگن .


1. ↑  "ترجمہ سکھلائی"
**فاطمہ «غزالہ» علیزادہ** 1947 ء میں پیداہوئیں۔ ان کا انتقال 12 مئی 1996 ء کو ایران میں ہوا۔وہ ایک ایرانی شاعرہ اور مصنفہ ہیں۔. ان کی ماں بھی شاعرہ اور مصنفہ تھیں.وہ دو مرتبہ رشتہ ازدواج میں منسلک ہوئیں اور ان کے شوہر بزن الہیہ سے سلمی نامی ایک بیٹی بھی تھی۔ انھوں نے 1961 کے زلزلے سے بچ جانے والی دو لاوارث  لڑکیوں کو بھی  گود لیا۔

سرگزشت
------

وہ اسکول کے دنوں میں ایک ذہین اور لائق طالب علم تھیں۔انھوں نےڈپلوما مہستی ہائی اسکول سے انسانی حقوق میں حاصل کیا اور انھی دنوں وہ سبزی خور بن گئیں۔. انھوں نےبی اے کی تعلیم سیاسی سائنس میں تہران یونیورسٹی سے حاصل کی، پھر سورنون یونیورسٹی میں فلسفہ اور سنیما کی تعلیم حاصل کرنے کے لیے فرانس چلی گئی۔. وہ ابتدائی طور پر قانون میں پی ایچ ڈی کرنے کے لیے پیرس گئی، لیکن بعد میں مولویت پرمقالہ لکھنے لگی جسے اپنے والد کی اچانک موت کی وجہ سےچھوڑنا پڑا۔.

انھوں نے اپنے ادبی کیریئر کا آغاز مختصر کہانیاں لکھ کر شروع کیا۔. اان کے بڑے  ناول کا نام "خانه ادریسیها" ("ادریسس ہاؤس" ) ہے۔ ان کی مختصر کہانیوں میں "کراس روڑ"، "آفٹر سمر،" اور "ان ٹرانسیٹری جرنی" اور اس کے دیگر ناولوں میں د"ٹو لینڈ اسکیپ" اور" تہران نائٹ" شامل ہیں۔ ان کے کچھ کام کا انگریزی ترجمہ "رزا جمالی" نے کیا ہے۔ غزالہ علیزادہ نے سب سے پہلے بیژن الہی سے شادی کی ، پھر وہ اس سے الگ ہوگئیں اور 1983 میں محمد رضا نصر شهیدی سے شادی کی۔

جن دنوں وہ کینسر کے مرض سے نبرد آزما تھیں اس وقت دل برداشتہ ہوکر دو دفعہ خودکشی کی  کوشش کی۔بالا آخر انھوں ایک درخت سے پھندا لگا کر مئی 1996 میں خود کشی کر لی۔
ایک دستاویزی فلم، "غزالہ علیزادہ آزمائش" ان کی زندگی کے بارے میں تیار کی گئی ہے۔

ناول
----

دو خیالات

ادریسس ہاؤس (دو جلد)

تہران کی راتیں

کہانیاں
-------

"موسم گرما کے بعد"

"ناقابل یقین سفر"

دیگر
----

ہال

ہاؤس کا خواب اور ڈراؤنا خواب

حوالہ جات
---------

1. ↑  electricpulp.com۔ "ALIZADEH, Ghazaleh – Encyclopaedia Iranica"۔ www.iranicaonline.org۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 30 نومبر 2018  الوسيط `|url-status=` تم تجاهله (معاونت)
2. ↑  Karim Nikoonazar (1998)۔ Heaven can wait۔ Kargozaran newspaper۔ صفحہ: 5
**ہیری ایڈورڈ میلنگ** (پیدائش: 17 مارچ 1989ء)  ایک انگریز اداکار ہے جو پانچ ہیری پوٹر فلموں میں ڈڈلی ڈرسلے کا کردار ادا کرنے اور دی کوئینز گیمبٹ میں ہیری بیلٹک کے کردار کے لیے جانا جاتا ہے۔ ان کے دادا اداکار پیٹرک ٹروٹن تھے۔  اپنے ابتدائی کیریئر میں ہیری میلنگ نے *دی پرووکڈ وائف* ، *کنگ جان* ، *اینٹیگون* اور *پلینٹی* کی سٹیج پروڈکشنز میں پرفارم کیا۔ وہ ہیری پوٹر کی پانچ فلموں میں ہیری پوٹر کے بگڑے ہوئے کزن ڈڈلی ڈرسلے کے طور پر نظر آئے۔ 2009ء میں اس نے رائل نیشنل تھیٹر میں *مدر کریج اور اس کے بچوں* کی بحالی میں کام کیا۔ وہ بی بی سی کی ٹیلی ویژن سیریز *مرلن* کی ایک قسط "دی سورسررز شیڈو" میں نظر آیا، گیلی نامی ایک نوجوان جنگجو کا کردار ادا کر رہا ہے جو کیملوٹ کا افسانوی ٹورنامنٹ جیتنے میں اس کی مدد کے لیے جادو کا استعمال کرنا چاہتا ہے۔ انھوں نے بی بی سی کی ٹیلی ویژن سیریز *جسٹ ولیم* میں بھی رابرٹ براؤن کا کردار ادا کیا۔

حوالہ جات
---------

1. 1 2  Scull, Eric (22 March 2013)۔ "Harry Melling Shares His Thoughts with MuggleNet on the Black Comedy 'Smack Family Robinson'" (بزبان انگریزی)۔ MuggleNet۔ December 17, 2014 میں اصل سے آرکائیو شدہ۔ اخذ شدہ بتاریخ 25 اپریل 2022  الوسيط `|url-status=` تم تجاهله (معاونت)
2. ↑  Jardine, Cassandra (6 October 2009).
1880ء کا بین الاقوامی کرکٹ سیزن اپریل 1880ء سے ستمبر 1880ء تک تھا۔ یہ سیزن ایک واحد بین الاقوامی دورے پر مشتمل تھا، آسٹریلیا نے انگلینڈ میں واحد سیریز کے لیے دورہ کیاجو انگلینڈ نے جیتا۔   اس میچ میں ڈبلیو جی گریس نے انگلینڈ کی جانب سے پہلی ٹیسٹ سنچری بنائی۔  اس کے علاوہ ان کے بھائیوںای ایم گریس اور فریڈ گریس کی شرکت نے تین بھائیوں کو ایک ہی ٹیسٹ کھیلنے کی پہلی مثال فراہم کی۔

سیزن کا جائزہ
-------------

| بین الاقوامی دورے |
| --- |
| شروع کی تاریخ | ہوم ٹیم | دور ٹیم | نتائج [میچز] |
| ٹیسٹ | فرسٹ کلاس  |
| 000000001880-09-06-00006 ستمبر 1880 |  انگلستان |  آسٹریلیا | 1–0 [1] | — |

جولائی
------

### آسٹریلیا، انگلینڈ میں

 تفصیلی مضمون کے لیے **آسٹریلیا کرکٹ ٹیم کا دورہ انگلینڈ 1880ء** ملاحظہ کریں۔

| واحد ٹیسٹ میچ |
| --- |
| نمبر | تاریخ | ہوم کپتان | مہمان کپتان | مقام | نتیجہ |
| ٹیسٹ # 4 | 6–8 ستمبر | جارج ہیرس | بلی مرڈوک | کیننگٹن اوول، لندن |  انگلستان 5 وکٹوں سے |

حوالہ جات
---------

1. ↑  "Season 1880"۔ ESPNcricinfo۔ اخذ شدہ بتاریخ 08 مئی 2022
2. ↑  "Season 1880 archive"۔ Howstat۔ اخذ شدہ بتاریخ 08 مئی 2022
3. ↑  "England v Australia 1880"۔ ESPNcricinfo۔ اخذ شدہ بتاریخ 13 جولا‎ئی 2022
علی سلیمعلی سلیم
پاکستانی اداکار۔ مشہور ٹی وی پروگرام بیگم نوازش علی شو کے میزبان۔ 1980 کو پیدا ہوئے۔ بچپن ہی میں خاتون بننے کی خواہش ان کے اندر جاگی۔ اور گڑیوں کے ساتھ کھیلنے کے ساتھ ساتھ کامیاب خواتین جیسا بننے کی آرزو کی۔ ان کی زندگی کا سب سے تلخ لمحہ 1995ء میں ان کے والدین کی علیحدگی تھی۔

ٹی وی میں آمد
-------------

انہی مایوسی بھرے دنوں میں ان کی ملاقات ٹی وی اداکارہ مرحومہ یاسمین اسماعیل سے ہوئی۔ یاسمین نے انھیں امید کی کرن دکھائی اور آج ان کی شہرت میں یاسمین کا بڑا کردار ہے مئی انیس سو اٹھانوے میں آرٹ یا آٹا نامی ایک سٹیج شو میں بے نظیر بھٹو کی نقل اتاری۔ اپنی اداکاری کی وجہ سے انھیں بہت داد ملی اور شو بہت مقبول ہوا۔ اس کے بعد جیو ٹی کے پروگرام ہم سب امید سے ہیں میں بھی انھوں نے بے نظیر بھٹو کی خوبصورت پیروڈی کی یہ پروگرام ان کی مزید مقبولیت کا سبب بنا۔

بیگم نوازش علی
--------------

علی سلیم بیگم نوازش علی کے روپ میں1930 میں لاہور میں دوستوں کی ایک محفل میں بیٹھے ہوئے بیگم نوازش علی شو کا آئیڈیا ان کے ذہن میں آیا۔ ایک ایسا ٹاک شو جس میں علی کو ایک طلاق یافتہ وسط عمر کی ایسی خاتون کے طور پر میزبانی کرنی تھی جو ہر کسی کو جانتی ہیں۔

شروع میں انھوں نے ’جیو‘ ٹی وی سے شو کے بارے میں بات کی۔ وہاں سے انکار کے بعد جب وہ ’آج‘ ٹی وی کے پاس اپنا آئیڈیا لے کر پہنچے تو وہاں ان کے آئیڈیا کو ہاتھوں ہاتھ لیا گیا۔ پہلی قسط سے ہی اس شو کو بہت پسند کیا گیا۔ اب تک اس شو میں سیاست دانوں سے لے کر فلمی اداکاروں اور کھلاڑیوں تک ہر طرح کے لوگ آ چکے ہیں۔
2007 میں مختلف وجوہات کی بنا پر سلیم نے بیگم نوازش علی شو کو بند کرنے کا اعلان کیا۔ ان وجوہات میں اس شو میں ایک فرضی کرنل کا کاردار شامل ہے۔ علی سلیم کے مطابق افواجِ پاکستان کی عوامی رابطہ کے ادارے نے سخت دباؤ ڈالا جو اس پروگرام کے بند کرنے کی ایک اہم وجہ ہے۔۔ مگر اس بات کی تصدیق افواج پاکستان کے عوامی رابطہ کے ادارے نے نہیں کی۔

بیرونی روابط
------------

* یو ٹیوب پر بیگم نوازش علی شو یوٹیوب پر
* بیگم نوازش علی شو بند کیوں ہوا؟ ۔ علی سلیم کا انٹرویو یوٹیوب پر
**وائیلڈ تھنگز**  (انگریزی: Wild Things)
1998ء کی ایک امریکی نیو نوئر  سنسنی خیز فلم ہے جس کی ہدایت کاری جان میک ناٹن نے کی ہے اور اس میں میٹ ڈلن، کیون بیکن، نیو کیمبل، ڈینس رچرڈز، ٹریسا رسل، رابرٹ ویگنر اور بل مرے نے اداکاری کی ہے۔ یہ جنوبی فلوریڈا میں ایک ہائی اسکول گائیڈنس کونسلر کی پیروی کرتا ہے جس پر دو طالبات کی طرف سے عصمت دری کا الزام ہے اور ایک پولیس افسر کے مبینہ جرائم کی تحقیقات شروع کرنے کے بعد اس کے بعد کے انکشافات کا ایک سلسلہ ہے۔

کہانی
-----

بلیو بے کے اعلیٰ درجے کے میامی مضافاتی علاقے میں، امیر کیلی وان ریان نے اپنے ہائی اسکول گائیڈنس کونسلر، سیم لومبارڈو پر اس کی عصمت دری کا الزام لگایا۔ اس الزام کے بعد، اس کی نکالی ہوئی ہم جماعت سوزی ٹولر، جو ایورگلیڈس کے ایک غریب گھرانے سے آتی ہے، ایسا ہی الزام لگاتی ہے۔ سام نے اپنے دفاع کے لیے اٹارنی کینتھ باؤڈن کی خدمات حاصل کیں۔
مقدمے کی سماعت کے دوران، سوزی نے جرح کے دوران دباؤ کا سامنا کیا اور اس نے اعتراف کیا کہ اس نے اور کیلی نے سام سے بدلہ لینے کے لیے جھوٹے الزامات لگائے: سوزی نے اسے منشیات کے ایک معمولی الزام میں جیل سے باہر نکالنے میں ناکامی پر اور کیلی کے ساتھ اپنے تعلقات کے لیے۔ اس کی ماں، رئیل اسٹیٹ کی وارث سینڈرا وان ریان۔ سیم اور کینتھ ہتک عزت کے لیے $8.5 ملین کے تصفیے پر بات چیت کرتے ہیں ادائیگی کے بعد، یہ انکشاف ہوا ہے کہ سام اور دونوں لڑکیاں ساتھی تھیں جنھوں نے مقدمے کو سینڈرا سے رقم بٹورنے کے لیے استعمال کیا۔
پولیس جاسوس رے ڈوکیٹ کو شبہ ہے کہ تینوں ایک گھوٹالے میں کام کر رہے ہیں۔ ڈسٹرکٹ اٹارنی کے دفتر کی خواہش کے خلاف، وہ سام سے تفتیش جاری رکھے ہوئے ہے۔ وہ کیلی اور سوزی کو بتاتا ہے کہ سام پہلے ہی ایک آف شور اکاؤنٹ میں رقم منتقل کر چکا ہے۔ سوزی گھبرا کر کیلی کے پاس جاتی ہے، جو اسے تسلی دیتی ہے۔

مزید دیکھیے
-----------

* ڈینس رچرڈز

حوالہ جات
---------

1. 1 2   — اخذ شدہ بتاریخ: 8 مئی 2016
2. 1 2   — اخذ شدہ بتاریخ: 8 مئی 2016
3. 1 2   — اخذ شدہ بتاریخ: 8 مئی 2016
4. ↑   — اخذ شدہ بتاریخ: 8 مئی 2016
5. 1 2   — اخذ شدہ بتاریخ: 8 مئی 2016
6. ↑   — اخذ شدہ بتاریخ: 8 مئی 2016
7. 1 2 3 4 5   — اخذ شدہ بتاریخ: 8 مئی 2016
8. 1 2 3 4   — اخذ شدہ بتاریخ: 8 مئی 2016
9. ↑   — اخذ شدہ بتاریخ: 8 مئی 2016
10. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 3 مارچ 2024ء
۔
11. ↑   — اخذ شدہ بتاریخ: 26 جنوری 2018
12. ↑  Jason Clark۔ "Wild Things"۔ Allmovie۔ Wild Things can honestly be called one of the '90s true neo-noirs
Dove Cottage ڈو کاٹیج
**ڈو کاٹیج** انگلینڈ کے لیک ‏ضلع میں گراسمیر کے کنارے ایک گھر ہے۔ یہ دسمبر 1799 سے مئی 1808 تک شاعر ولیم ورڈز ورتھ اور ان کی بہن ڈوروتھی ورڈز ورتھ کی رہائش کے طور پر مشہور ہے، جہاں انھوں نے آٹھ سال سے زیادہ عرصے تک"سادہ زندگی، لیکن اعلیٰ سوچ" کے ساتھ زندگی بسر کی۔ اس عرصےمیں ولیم نے بہت ساری نظمیں تخلیق کیں۔ 

ولیم ورڈز ورتھ نے 1802 میں اپنی بیوی میری سے شادی کی اور وہ اور اس کی بہن ورڈز ورتھ کے ساتھ اس کٹیا میں رہنے لگیں۔ چار سالوں میں اس کے خاندان میں تین بچوں کا اضافہ ہوا۔ 1808 میں یہ خاندان کہیں اور چلا گیا۔ اس کے بعد اس کٹیا میں کئی سالوں تک تھامس ڈی کوئنسی رہائش پزیر رہے۔

اس کاٹیج کو ورڈز ورتھ ٹرسٹ نے 1890 میں حاصل کیا تھا اور اسے 1891 میں رائٹر ہوم میوزیم کے طور پر عوام کے لیے کھول دیا گیا تھا۔ یہ مکان گریڈ 1 درج عمارت ہے۔ اس میں کوئی تبدیلی نہیں کی گئی ہے۔ اسے ایک سال میں تقریباً 70,000 زائرین دیکھنے آتے ہیں۔

ورڈز ورتھ
---------

 ولیم ورڈز ورتھ، انگریز شاعر۔
 باغ سے ڈو کاٹیج، سرکا 1920۔



1. ↑  Sunil Kumar Sarker (31 October 2003)۔ William Wordsworth: A Companion۔ New Delhi: Atlantic Publishers and Distributors۔ صفحہ: 10۔ ISBN 9788126902521۔ اخذ شدہ بتاریخ 13 نومبر 2014
**جارج ایڈورڈ چارلس ووڈ** (پیدائش:22 اگست 1893ء)|(وفات: 18 مارچ 1971ء) ایک انگریز کرکٹ کھلاڑی تھا جس نے 1924ء میں 3 ٹیسٹ میچ کھیلے۔

### کیریئر

ایک وکٹ کیپر جو باؤلنگ کے تمام انداز کے خلاف عادتاً اسٹمپ تک کھڑا رہتا تھا، اس کی تعلیم چیلٹن ہیم کالج اور پیمبروک کالج، کیمبرج سے ہوئی اور اس نے کیمبرج یونیورسٹی کے لیے 1913ء سے 1920ء تک اول درجہ کرکٹ کھیلی۔ اس نے پہلے اور بعد میں بلیوز جیتے۔ عالمی جنگ اور ہاکی اور رگبی میں بھی بلیوز حاصل کرکے اپنی آل راؤنڈ کھیل کی صلاحیتوں کو ثابت کیا۔ اس نے 1919ء میں کینٹ کے لیے ڈیبیو کیا، 1920ء میں اپنی کیپ جیت کر اور 1927ء تک کاؤنٹی کے لیے کھیلا۔ اس نے 1920/21ء میں آسٹریلیا کے دورے کی دعوت کو ٹھکرا دیا لیکن وہ آرچی میک لارن کی قیادت میں شوقیہ ٹیم کے لیے کھیلے جس نے آسٹریلیا کو شکست دی۔ 1921ء وہ 1924ء سے 1932ء تک میریلیبون کرکٹ کلب کے میچوں میں بھی نظر آئے اور ایل رابنسن الیون 1913-1921ء دی جنٹلمین 1920-1932ء ساؤتھ آف انگلینڈ 1920ء فری فاریسٹرز کے میچوں میں بھی نمایاں رہے۔1921-1928ء انگلینڈ الیون (1921ء سی آئی تھورنٹن الیون (1921ء دی ریسٹ آف انگلینڈ (1923ء اور ایچ ڈی جی لیوسن گوور کی الیون (1936ء نے مجموعی طور پر 101 اول درجہ کھیلے۔ ایک دائیں ہاتھ کا لوئر آرڈر بلے باز، موقع پر اوپننگ کے لیے ترقی یافتہ۔ ان کی واحد اول درجہ سنچری، 128، فری فارسٹرز کے خلاف آئی۔ ان کے تین ٹیسٹ 1924ء میں دورہ کرنے والے جنوبی افریقیوں کے خلاف کھیلے گئے۔ پہلا جون میں ایجبسٹن میں شاندار میچ تھا جس میں انگلینڈ کے 438 رنز کے جواب میں جنوبی افریقہ کی ٹیم صرف 30 رنز پر آؤٹ ہو گئی۔ سیاحوں نے اپنی دوسری اننگز میں 390 رنز بنائے۔ تین روزہ میچ میں ایک اننگز اور 18 رنز سے شکست۔ 10ویں نمبر پر بیٹنگ کرتے ہوئے، ووڈ نے پارکر کے ہاتھوں بولڈ ہونے سے پہلے ڈیبیو پر صرف ایک کا حصہ ڈالا اور جنوبی افریقہ کے بعد آرتھر گلیگن کی گیند پر ڈیو نورس کو کیچ لیا۔ جیک ہوبز کی ڈبل سنچری اور سٹکلف اور وولی کی سنچریوں کی بدولت انگلینڈ نے لارڈز میں دوسرا ٹیسٹ بالکل اسی مارجن سے جیتا تھا۔ ووڈ نے ایک بار پھر گلیگن کی گیند پر جنوبی افریقہ کے کپتان ہربی ٹیلر کو 4 رنز پر کیچ دیا۔ ووڈ کا آخری ٹیسٹ میچ سیریز کا تیسرا تھا، جو جولائی میں ہیڈنگلے میں کھیلا گیا تھا، جسے انگلینڈ نے پھر سے قائل کرنے والے انداز میں جیتا تھا۔ اگرچہ صرف 6 رنز پر رن ​​آؤٹ ہوئے، ووڈ نے 3 کیچ لیے اور ایک اسٹمپنگ مکمل کی جب انگلینڈ نے 9 وکٹوں سے فاتح کو رن آؤٹ کیا۔

### انتقال

ان کا انتقال 18 مارچ 1971ء کو کرائسٹ چرچ، ڈورسٹ میں 77 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**غلام مصطفیٰ زرداری** (انگریزی: Ghulam Mustafa Zardari، پيدائش: 1 مارچ 1967ء سندھ کے صوفی شاعر، بُزرگ اور حکیم ہیں۔ وہ سندھ کے ایک مشهور صوفی درويش حافظ علی مراد مست کے پوتے ہیں۔ غلام مصطفیٰ زرداری چھہ صوفی شاعری کے کتابوں کے مصنف ہیں.

بچپن اور تعلیم
--------------

غلام مصطفیٰ زرداری جن کا جنم 1 مارچ 1967ء پر ضلع لاڑکانہ کے تعلقہ ڈوکری کے ایک گائوں غلام محمد بھٹو میں ہوا. یے سندھ کے نہایت ہی مشہور اور مقبول صوفی بزرگ حافظ علی مراد مست کے پوتے ہیں۔ انھوں نے قرآن کی ناظراں تعلیم اپنے نانا محمد دائود رحہ سے حاصل کی. اور انہی کے گائوں میں ہی سندھی کی شروعاتی پانچ جماعتیں پاس کی. انھوں نے دینی تعلیم و تربیت گائوں خیر محمد آریجہ میں حاجی ہدایت الله کے مدرسے سے حاصل کی. مدرسے کی تعلیم حاصل کرنے کے بعد بھینسوں اور بکریوں کے ریوڑ چرانے لگ گئے۔ انھوں نے مڈل کی تعلیم اسکول بُٹ سرائی (Sindhi: **ٻُٽ سرائي**) سے جبکہ رادھن اسٹیشن ہا اسکول سے میٹرک کا امتحان 1985ء میں پاس کیا. انھوں نے 1987ء میں گورنمینٹ ایلیمینٹری کالیج دادو میں داخلا لی جہاں سے پرائمری اسکول کے استاد کی تربیت حاصل کی. غلام مصطفیٰ زرداری نے انٹر (پرائیویٹ), (بی. اے), (ایم. اے) اور (بی. ایڈ) بھی پاس کی.

شاعری اور پیشور زندگی
---------------------

جو مجھ سے روحانی طرح محبت کرتے ہیں وہ مجھے میرے خون کے رشتوں سے زیادہ عزیز ہیں.

7 جون, 1987ء پر غلام مصطفیٰ زرداری کو پرائمری استاد کا آرڈر ملا. جو انھوں نے ککڑ شہر خیرپور ناتھن شاہ میں جوائن کیا. انھوں نے شاعری کی ابتدا 1986ء میں کی. کچھ عرصہ مجاز میں چلنے کے بعد ان کا رجہان حقیقت کی طرف گیا۔ 1980ء سے 1994ء یے چودا سال کا عرصہ انھوں نے گائوں مٹھو جھتیال میں گزارا.

ذاتی زندگی
----------

غلام مصطفیٰ زرداری کے پانچ بھائی اور پانچ بہنیں ہیں۔ ان کی شادی چنیسر خان جھتیال کی دختر سے ہوئی ہے۔ 1987ء سے 1988ء کے دوران ان کا خاندان گائوں غلام محمد بھٹو, تعلقہ ڈوکری سے ہجرت کر کہ گائوں "سائو ڈھورو" تعلقہ مورو میں آ بسا. اس وقت غلام مصطفیٰ زرداری ایک صوفی بزرگ اور بہترین حکیم کے طور پر پہچانے جاتے ہیں.

حقیقت کی طرف رجہان
------------------

معتبر طالبات کے حساب سے صوفی جمال الدین فقیر جو حافظ علی مراد مست کے طالب بھی رہے ہیں اور دعا کے بادشاہ بھی بلائے جاتے ہیں وہ جب گائون مٹھو جھتیال میں رہائش پزیر ہوئے تب حافظ علی مراد مست کے عروج و نزول، جلال و کمال، کشف و کمالات کی گفتگو چھڑنی شروع ہوئی اور تبھی سے سائیں سرکار کی اندر والی آنکھ نے کھلنا شروع کیا. جس سے ان کو یے معلوم ہوا کے میں کیا ہوں؟ میرے وجود میں ہی مجھ سے گفتگو کرنے والا کون ہے؟ دم کیا ہے؟ دم کا آنا کہاں سے ہے؟ اور جانا کہاں ہے؟ مطلب کہ ان کے وجود سے ہی سوالات ابھرے اور ان کے اندر والے قاضی نے ان سوالات کے جوابات مہیا کیے. تبھی سے قلب قراری ہوا جو صوفی جمال الدین فقیر کی روحانی گفتگو کا نتیجا تھا.

حوالہ جات
---------
**مجیب اعجاز** ، ایک پاکستانی انجینئر ہیں جنھوں نے دنیا کی طاقتور ترین بیٹری ایجاد کی۔ مجیب اعجاز امریکہ میں ون نیکسٹ انرجی نامی کمپنی کے مالک ہیں۔وہ جیمینائی نامی بیٹری کے موجد ہیں۔ جیمینائی نامی یہ بیٹری صرف ایک چارج میں کسی بھی الیکٹرگ گاڑی کو 752 میل یا 1200کلومیٹر تک کا طویل سفر کرنے کے قابل بنا سکتی ہے۔

مجیب اعجاز کی امریکا میں "ون نیکسٹ انرجی" کے نام سے کمپنی بہت تیزی سے ترقی کی منازل طے کررہی ہے۔
مجیب اعجاز کی "جیمینائی بیٹری" 21ویں صدی کی سب سے بڑی ایجادات میں سے ایک مانی جارہی ہے، مجیب نے اپنی کمپنی کی بنیاد ہی اِس مقصد کے ساتھ رکھی کہ وہ الیکٹرک گاڑیاں تیار کرنے والی کمپنیوں کے لیے ایک ایسی جدید ترین بیٹری تیار کریں گے جو اِن کے ایک چارج میں زیادہ طویل سفر طے کرنے کے مسئلے کو حل کرسکے۔

مجیب اعجاز کے پاس اپنی کوئی ذاتی پراپرٹی یا ایسی کوئی چیز نہ تھی جسے فروخت کرکے وہ کسی ایسی کمپنی کا آغاز کر سکتے جو مستقبل کی جدید بیٹریاں تیار کرے۔ ایسے میں انھوں نے اپنا پلان بل گیٹس اور امیزون کے جیف بیزوس کے سامنے رکھا۔ دونوں شخصیات کو اِن کا پلان پسند آیا اور انھوں نے مجیب کی کمپنی میں 25ملین ڈالر(تقریباً 4ارب 50 کروڑ پاکستانی روپے) کی سرمایہ کاری کردی اور آج مجیب نے "جیمینائی بیٹری" تیارکر کے بل گیٹس اور جیف بیزوس کی سرمایہ کاری کو درست ثابت کیا۔

مجیب اعجاز کی "جیمینائی بیٹری" کو ایلون مسک کی ٹیسلا موٹرز کی جانب سے اپنیے گاڑیوں کے نئے ماڈل "ایس" کے لیے منتخب کرنا، نہ صرف مجیب کے لیے بڑی کامیابی ہے بلکہ پاکستان اور پوری پاکستان قوم کے لیے باعث فخر ہے۔

آج جبکہ دنیا کی بڑی بڑی ٹیک کمپنیوں میں انڈیا کے سی ای اوز CEOs ہیں جیسا کہ گوگل اور مائیکروسافٹ وغیرہ، ایسے میں مجیب اعجاز نے ثابت کیا ہے کہ پاکستانی بھی اتنے ہی باصلاحیت ہیں۔

مجیب دنیا کی سب سے بڑی اسمارٹ فون ساز کمپنی "ایپل" میں بطور سینئر ڈائریکٹر بھی اپنی خدمات انجام دےچکے ہیں اس کے علاؤہ وہ امریکا کی ایک بڑی آٹو موبائل کمپنی "فورڈ" موٹرز سے بھی وابستہ رہے ہیں۔







1. ↑
**عصبی اور حرکی ہیجان** مختلف عوارض اور صحت کی حالتوں میں ایک علامت ہے۔ یہ غیر ارادی اور بے مقصد حرکات اور بے چینی کی خصوصیت ہے۔ اکثر جذباتی تکلیف کے ساتھ ہوتا ہے (لیکن ہمیشہ نہیں)۔ عام مظاہر میں گھومنا، ہاتھوں کا مروڑنا، زبان کی بے قابو حرکت، کپڑے کو کھینچنا اور اسے دوبارہ پہننا اور اسی طرح کی دوسری حرکتیں شامل ہیں۔  زیادہ سنگین صورتوں میں، حرکات فرد کے لیے نقصان دہ ہو سکتی ہیں اور اس میں ایسی چیزیں شامل ہو سکتی ہیں جیسے کسی کے ناخنوں، ہونٹوں یا جسم کے دوسرے حصوں کے ارد گرد کی جلد کو چیرنا ، پھاڑنا یا چبانا یہاں تک کہ خون بہہ جائے۔ عصبی حرکی ہیجان عام طور پر مختلف ذہنی عوارض میں اور خاص طور پر نفسیاتی عوارض اور موڈ کی خرابی میں پایا جاتا ہے۔ یہ کسی منشی شے کی سمیت یا اس سے دستبرداری کے نتیجے میں بھی ہو سکتا ہے۔ یہ شدید مدہوشی hyponatremia کی وجہ سے بھی ہو سکتا ہے۔ ادھیڑ عمر اور بوڑھے اس کے اظہار کا زیادہ خطرہ رکھتے ہیں۔

عصبی حرکی ہیجان عام طور پر ہیجان سے اوور لیپ ہوتا ہے، جیسے پریڈیمینشیا اور ڈیمنشیا میں ایجی ٹیشن ؛تفصیلات کے لیے *ایجیٹیشن (ڈیمنشیا)* دیکھیں۔

1. ↑  Lana Burgess (October 16, 2017)۔ "What is psychomotor agitation?"۔ Medical News Today۔ اخذ شدہ بتاریخ June 13, 2021 Burgess, Lana (16 October 2017). "What is psychomotor agitation?". *Medical News Today*. Retrieved 13 June 2021.
وڈیو گیم سیریز کا بنیادی نشان
**گرینڈ تھیفٹ آٹو** جو **جی ٹی اے** کے طور پے بھی جانی جاتی ہے، ایک امریکی وڈیو گیم سیریز ہے۔ سیریز کا نام امریکا میں موٹر گاڑیوں کی چوری کی اصطلاح ہے۔ گرینڈ تھیفٹ آٹو سیریز میں گیمز 1960 کی دہائی کے اوائل سے لے کر 2010 کی دہائی تک مختلف مقامات پر حقیقی زندگی کے شہروں کے مطابق بنائے گئے خیالی مقامات پر سیٹ کیے گئے ہیں۔ اصل گیم کا نقشہ تین شہروں پر محیط تھا — لبرٹی سٹی (نیویارک سٹی پر مبنی)، سان اینڈریاس (سان فرانسسکو پر مبنی)، اور وائس سٹی (میامی پر مبنی)—لیکن بعد کے عنوانات ایک ہی ترتیب پر مرکوز ہوتے ہیں اور اصل تین مقامات پر پھیلائیں۔
ویڈیو گیم ڈویلپر ڈی ایم اے ڈیزائن پہلی بار 1997 میں شروع ہوا۔ سیریز کے تیسرے گیم کا نام گرینڈ تھیفٹ آٹو 3 تھا جسے بڑے پیمانے پر سراہا گیا کیونکہ اس نے گیم میں 3D سیٹنگ کا اضافہ کیا۔ بہت سے مشہور گلوکاروں اور اداکاروں نے سیریز میں اپنی آوازیں دیں۔ یہ مقبولیت اور تجارتی دونوں لحاظ سے اب تک کا سب سے کامیاب ویڈیو گیم ہے، ستمبر 2013 تک، گرینڈ تھیفٹ آٹو نے 150 ملین سے زیادہ یونٹس فروخت کیے ہیں۔

حوالہ جات
---------

1. ↑  "GTA: "Max Clifford made it all happen""۔ GamesIndustry.biz۔ 22 October 2012۔ 02 جون 2015 میں اصل سے آرکائیو شدہ۔ اخذ شدہ بتاریخ 22 جون 2013  الوسيط `|url-status=` تم تجاهله (معاونت)
**نعت لائبریری شاہدرہ لاہور** نعتیہ کُتب پر مشتمل ایک منفرد اور عظیم لائبریری ہے۔

بانی و منتظم
------------

اس نعت لائبریری کے بانی و منتظم چوہدری محمد یوسف ورک قادری ہیں انھیں بابائے نعت کہا جاتا ہے۔ جنہیں خدمت نعت ایوارڈ اور خدمت ادب ایوارڈ سے نوازا جا چکا ہے۔

قیام
----

اس نعتیہ لائبریری کا قیام 1986ء میں عمل میں آیا

تفصیل
-----

یہ نعت لائبریری چودھری محمد یوسف ورک قادری(بابائے نعت) نے 1985ء میں نعت سے وابستہ افراد کی خدمت اور نعت خوانوں کی علمی و ادبی تربیت کے لیے قائم کی، اِس وقت یہ نعت لائبریری لاہور کی دوسری بڑی جبکہ علاقہ شاہدرہ میں انفرادیت کی حامل پہلی لائبریری ہے جہاں نعت کے حوالے سے کتابوں کا انمول خزانہ موجود ہے، لائبریری میں نعت کی 2000سے زائد کُتب موجود ہیں جن میں اردو نعتیہ مجموعے، نعتیہ جرائد و رسائل، نعتیہ انتخاب، نعت اور نعت کے مختلف موضوعات پر تحقیقی کتب، نعتیہ مقالہ جات، پنجابی نعتیہ کُتب، عربی، پشتو، سندھی، سرائیکی، گجراتی و انگریزی نعتیہ کُتب اور مناقب کی کتابیں شامل ہیں، اِس کے علاوہ لائبریری میں موجود تمام کُتب کی فہرست بھی شائع ہو چکی ہے جو بانیِ لائبریری یوسف ورک قادری نے مرتب کی ہے، نعت سے تعلق رکھنے والی پاکستان کی معروف شخصیات، نعت گو، نعت خواں حضرات و محققین اِس تاریخی لائبریری میں آکر استفادہ حاصل کرتے ہیں، اس کے علاوہ جنوری 2017 سے لائبریری میں ایک ماہانہ محفلِ نعت بعنوان: محفلِ کشورِ نعت بھی منعقد کی جا رہی ہے جس مین ہر ماہ کسی نعت گو شاعر کو مدعو کیا جاتا ہے اور نعت خواں حضرات اسی شاعر کے کلام سے منتخب شدہ کلام پیش کرتے ہیں، لائبریری کا سب سے بڑا مقصد معیاری نعت کا فروغ ہے 
یہ راجا کالونی عقب شاہدرہ تھانہ لاہور صوبہ پنجاب پاکستان میں ہے اور عوام کے استفادے کے لیے وقف ہے

1. ↑  فہرست کتب نعت نعت لائیبریری شاہدرہ انٹر نیشنل نعت مرکز پبلیکیشنز اردو بازار لاہور
**ماہم بورا** 6 جولائی 1924 کو پیدا ہوئے۔  5 اگست 2016 کو وہ اس جہان فانی سے رخصت ہوئے۔ان کا تعلق آسام سے تھا۔وہ ایک  معروف ہندوستانی مصنف اور ماہر تعلیم تھے۔ وہ 1989 میں ڈومدوما میں منعقدہ آسام ساہتیہ سبھا کے صدر کے طور پر منتخب ہوئے تھے۔ و2و۔ انھیں 2011 میں پدما شری، 2001 میں ساہتیہ اکیڈمی ایوارڈ اور 1998 میں آسام ویلی ادبی ایوارڈ سے بھی نوازا گیا تھا۔ آسام ساہتیہ سبھا نے 2007 میں اس کو اپنا اعزازی اعزاز ساہتیہ چاریہ سے نوازا تھا۔

### زندگی

ماہم بورا، 6 جولائی 1924 کوگوبھیسادھو، سونیت پور میں پیدا ہوئے۔انھوں نے اپنا بچپن اپنے آبائی گاؤں رمتامولی چوک، ہٹبر میں گزارا۔

### تعلیم

انھوں نے اپنی ابتدائی تعلیم پرائمری ہٹبر ایل پی اسکول، ہٹبر ایم ای کووریٹل کمبائنڈ ایم وی سے حاصل کی۔ انھوں نے کالیبار گورنمنٹ، ایڈیڈ ہائی اسکول سے میٹرک پاس کیا اور 1946 میں ناگون (آسام) کے ناگونگ کالج سے انٹرمیڈیٹ کیا۔ انھوں نے بی اے گوہاٹی (آسام) کے کاٹن کالج سے  اور گوہاٹی یونیورسٹی، گوہاٹی سے آسامی ادب میں ایم اے کیا۔

### کام

ایم اے کی ڈگری لینے کے بعد، انھوں نے پہلی مرتبہ کالابار ایچ ای ایس اسکول، ناگون اور کامروپ اکیڈمی، گوہاٹی میں استاد کی حیثیت سے ملازمت اختیار کی۔ وہ رنگھا چلڈرن میگزین کے اسسٹنٹ ایڈیٹر تھے اور گوہاٹی میں آل انڈیا ریڈیو میں گونلیا رائے جول کے موصل کے طور پر بھی کام کرتے تھے۔

### سماجی سرگرمیاں

i) کالابار گرلز H.E اسکول، ہٹبر، ناگاؤں 1944 کی بانی اساتذہ میں سے ایک۔

(ii) بانی ایسوسی ایٹ، کنک لتا لائبریری

(iii) ‘ارون سیوا سمیتی’ کے بانی ممبر۔

iv) بانی ممبر، ناٹیا سنگھا۔

وہ ادبی رسالہ "ارونچل" کے چیف ایڈیٹر بھی رہے۔

وہ آسامی ساہتیہ اکیڈمی کے مشاورتی بورڈ کے ارکان بھی تھے۔

### کامیابی

وہ آسام ساہتیہ سبھا، نوگونگ ضلع ساہتیہ سبھا: کاوی سنیملن (1978) اور آسام ساہتیہ سبھا (1989–90) کے صدر تھے۔

### کنبہ

انھوں نے یکم مئی 1957 کو جموگوری کی دیپتی ریکھا ہزاریکا سے شادی کی۔وہ 2 بیٹوں کے باپ تھے۔ان کی بیوی 20 جنوری 1999 کو فوت ہو گئی تھی۔ان کا چھوٹا بیٹا لیفٹیننٹ ابھیرجیت بورہ 2005 میں انتقال کر گیا تھا یہی وجہ ہے کہ انھوں  نے ریٹائرڈ زندگی اپنے بڑے بیٹے کے ساتھ گزاری۔

### موت

گوہاٹی کے نجی اسپتال میں 93 سال کی عمر میں 5 اگست 2016 کو ان کا انتقال ہو گیا۔ ناگون میں ان کی آخری رسومات ریاستی اعزاز کے ساتھ کی گئیں۔

### ادبی کام

بورا کی نظموں کا سب سے بڑا مجموعہ" انتھولاجی رنگجیہ" تھا (ریڈ ڈریگن فلائی، 1978) اپنی مختصر کہانیوں میں، وہ لوک اور دیہی حالات کو بہترین انداذ میں پیش کرتے تھے۔ وہ مختلف ادوار میں مختصر کہانیوں کے باقاعدہ مصنف تھے۔

حوالہ جات
---------

1. ↑   — اخذ شدہ بتاریخ: 20 فروری 2019